Atletiek - Hoër Landbouskool Oakdale
Uitslae en Bepalings
Onderrig en Losiesgeld
Atletiekafrigting is van 'n hoë standaard en atlete word vanaf September tot April aan verskeie byeenkomste blootgestel. Die binnenshuise tartanbaan dien vir spoed-, vêr- en driesprongoefeninge.
Tydens vanjaar se kleureatletiek het sewe atlete tien rekords laat spat. Die Senior Victor Ludorum is deur Clyde Lewis ingepalm. Simeon Oosthuizen is vanjaar se Junior Victor Ludorum.
Die interskole-atletiek het in snikhete weer plaasgevind, maar dit was die Oakdalers wat vanaf die eerste item die botoon gevoer het. Oakdale wen die onderskeie afdelings met die volgende puntetellings:
Die Oakdale-atlete is as die beste presteerders in vier van die agt afdelings aangewys nl. die o.14-, o.15- en o.19-baanitems en die o.19-velditems.
Na afloop van die Eden Atletiekkampioenskap op Saterdag, 24 Februarie, is twee-en-twintig atlete in die Eden Atletiekspan ingesluit. Tydens die Kampioenskap het Oakdale-atlete 17 eerste plekke, 12 tweede plekke en 2 derde plekke behaal.
Sewe-en-twintig atlete het op 9 en 10 Maart SWD tydens die Wes-Kaap Atletiekkampioenskap in die Paarl verteenwoordig. Dit was veral die twee o.15 Oakdale-atlete, Machs Hälbich en Philip Kleynhans, wat beïndruk het.
Machs verwerf goud in die verspring met 'n afstand van 6,16 m en 'n tweede plek in die driesprong met 12,88 m.
Philip Kleynhans behaal 'n eerste plek in die o.15 gewigstoot met 'n rekordafstand van 18,87 m, asook 'n rekordafstand van 60,43 m in skyfwerp. Albei afstande is ook persoonlike bestes.
Josha Lawson het 'n tweede plek in die skyfwerp o.19 verwerf, asook 'n derde plek in die gewigstoot.
Jandré Jordaan beklee 'n tweede plek in die 5 000 m stap met 'n tyd van 27:42:00.
Simeon Oosthuizen hardloop in die 300 m hekkies met 'n tyd van 39,36 sek. 'n tweede plek los en 'n derde plek in die 400 m met 'n tyd van 51,32 sek.
Vyf atlete het teen die bestes in die land deelgeneem tydens die Suid-Afrikaanse Hoërskole Atletiekkampioenskap wat in Potchefstroom aangebied is. Philip Kleynhans (o.15), het twee goue medaljes ingepalm toe hy 'n afstand van 62,27 m in skyfwerp, asook 19,25 m in gewigstoot behaal het. Hy is ook as die beste veldatleet van die byeenkoms aangewys. Simeon Oosthuizen (o.15) het 'n goue medalje verwerf in die 300 m hekkies met 'n tyd van 38,71 sek.
Jandré Jordaan was vierde in die 5 000 m stap en Machs Hälbich het 'n negende plek in verspring en sewende plek in driesprong behaal. Josha Lawson het vyfde gekom in gewigstoot en tiende in skyfwerp.
Oakdale is baie trots op hierdie atlete en ook baie dankbaar vir die afrigting en insette gelewer deur afrigters.
Interskole: Beste presteerders in onderskeie afdelings. Agter: v.l.n.r.: SP Deysel (o.14-baanatleet), Simeon Oosthuizen (o.15-baanatleet), mnr. André Latsky (skoolhoof), Karel Kleynhans (o.19-veldatleet) en Clyde Lewis (o.19-baanalteet). Voor: Le Roux Pepler – spankaptein.